বানিয়াচং প্রতিনিধি ॥ আসন্ন উপজেলা নির্বাচনের উৎসবের ফাঁকে বানিয়াচঙ্গ ফকিরবাড়ী জঙ্গল নামে পরিচিত স্থানে রাতভর ওয়ানটেন জুয়ার আসর বসিয়ে লাখ লাখ টাকা হাতিয়ে নিচ্ছে দুই উপজেলার কিছু দালাল। নষ্ট করা হচ্ছে এলাকার যুবসমাজকে। প্রত্যক্ষদর্শী সূত্রে জানা যায়, গত ১৫ দিন পূর্বে বানিয়াচঙ্গ উত্তরের হাওরে ফকির বাড়ি নামক জঙ্গলে ওয়ানটেন জুয়ার আসর বসায় বানিয়াচঙ্গ ও আজমিরীগঞ্জ উপজেলার প্রায় অর্ধশত প্রভাবশালী লোক। অনুসন্ধানে জানা গেছে ওয়ান টেন জুয়া খেলায় আজমিরীগঞ্জের এক প্রভাবশালী মেম্বার ও হত্যাসহ একাদিক মামলার আসামী, বানিয়াচঙ্গ চানপাড়া গ্রামের সন্ত্রাসী হিসেবে চিহ্নিত এক যুবকের নেতৃত্বে ওয়ানটেন জুয়া খেলানোর কমিটি গঠন করা হয়। এ কমিটি ১৫ দিন যাবৎ ফকির বাড়িতে রাতভর সৌখিন জুয়ারীদের ও এলাকার ধনাঢ্য পরিবারের বেকার যুবকদের অংশ গ্রহনের মাধ্যমে ...